હાર્દિક પટેલના ઉપવાસના મામલે પરિસ્થિતિ કંઈક આવી જ લાગી રહી છે. 

ફરક એટલો કે અહીં બંને પક્ષોએ એકબીજાની સામે પોતપોતાની બંદૂકો તાકી છે, જે ખાલી નહીં તો પણ હવાયેલી હોવાની આશંકા જાય છે. 

સાતમા દિવસમાં પ્રવેશેલા હાર્દિક પટેલના વિજય સંકલ્પ ઉપવાસ શરૂ થયા, ત્યારે તે પાટીદાર આંદોલન 2.0ની હવા ધરાવતા હતા. 

ભૂતકાળમાં પાટીદાર આંદોલનના મામલે ગડથોલું ખાઈ ચૂકેલી સરકારે જાહેર સ્થળે હાર્દિક પટેલને ઉપવાસ કરવાની પરવાનગી ન આપી. 

હાર્દિકે ઘરે રહીને ઉપવાસ શરૂ કર્યા ત્યારે સરકારે ઘર અને આસપાસના વિસ્તારને લશ્કરી છાવણી જેવો બનાવી દીધો. 

હાર્દિકનું કશું ઉપજતું નથી ને એની સાથે કોઈ નથી, એવું સિદ્ધ કરવા માટે ગુજરાત ભાજપ અને ગુજરાત સરકાર કોઈ કસર છોડે એમ નથી. 

વિધાનસભાની ચૂંટણીમાં અલ્પેશ-હાર્દિક-જિજ્ઞેશની ત્રિપુટીએ ભાજપી નેતાગીરીના માથે ઠીક ઠીક છાણાં થાપ્યાં હતાં. 

સામે પક્ષે ભાજપે હાર્દિક સામે કેસ કરીને, પાટીદાર આંદોલનમાં તડાં પડાવીને, હાર્દિકના કેટલાક નિકટના સાથીદારોને ખેરવીને હાર્દિકનું વજન ઘટાડવાની કોશિશ કરી હતી.

તમે આ વાંચ્યું કે નહીં?

 ત્યારે તો સફળતા ન મળી, પણ વિધાનસભાની ચૂંટણીમાં ભારે ઉચાટ વેઠ્યા પછી ભાજપની જીત થઈ. ત્યાર પછી હાર્દિકની અસર અને અસરકારકતા સામે સવાલ ઉઠવા લાગ્યા.

આ સંજોગોમાં હાર્દિકે લીધેલું આમરણ ઉપવાસનું પગલું તેની રાજકીય કારકિર્દીનું વજન વધારવામાં મદદરૂપ બની શકે એમ હતું. 

એવી જ રીતે, હાર્દિકનું કશું ઉપજતું નથી, એ મતલબનું રટણ કરતા ભાજપ માટે આ તક હતી પોતાની ટાઢક બતાવવાની. 

પરંતુ અત્યાર સુધીના અહેવાલો  જોતાં, અગાઉ જણાવ્યું તેમ, બંનેની 'બંદૂકો' હવાયેલી માલુમ પડી છે. 

હાર્દિક પટેલના ઉપવાસનાં મુખ્ય કારણમાં પાટીદાર અનામત ઉપરાંત ખેડૂતોની દેવામાફી જેવો બિનપાટીદાર મુદ્દો ઉમેરાયો છે. 

તેનાથી હાર્દિકના સમર્થકોની સંખ્યા વધવાની તેમ જ પાટીદાર આંદોલનની સમુદાયગત ઓળખ મોળી પડવાની, એમ બંને સંભાવનાઓ હતી. તેમાંથી પહેલી અપેક્ષા મુજબ ફળીભૂત થઈ જણાતી નથી. 

હાર્દિક પટેલે આંદોલન શરૂ કર્યું ત્યારે જ કેટલાક વિશ્લેષકોએ કહ્યું હતું કે આ સમસ્યાઓ ફક્ત પાટીદારોની નહીં, કથિત ગુજરાત મૉડેલની છે. 

તેના વિરોધ માટે બધા સમદુખીયાઓને સાથે રાખવામાં આવે તો આંદોલન સમુદાયગત ઓળખથી ઉપર ઉઠીને, નાગરિકી ઓળખ હાંસલ કરી શકે. 

પરંતુ એવું થાય તો પાટીદાર સમુદાયની એકતા અને તાકાતનું જે પ્રદર્શન ૨૦૧૫માં થયું હતું, તે મિશ્ર સમુદાયના આંદોલનમાં થાય કે કેમ એ સવાલ.... \n\nમને ઉપરના લેખ માટે સારું શીર્ષક આપો.
હાર્દિક પટેલના ઉપવાસ : કોનું કોનું વજન ઘટ્યું?